Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitsevägi teeb sõjalisi edusamme kogu Gaza maakitsusel.
Iraan tahtvat praktikas rakendada poliitikat hävitada Iisraeli riik.
USA kordab oma vastuseisu
Iisraeli kõikumatule kavatsusele sooritada rünnak Rafah'sse.
Iisraeli Kaitsevägi teeb sõjalisi edusamme kogu Gaza maakitsusel
pearõhuga enklaavi põhjaosale,
kus jätkuvad lahingud Hamasi ja Palestiina Islamidžihaadi
terroristidega Shifa haiglas,
aga ka lõunaosale Al Nasser'i haigla lähistel,
kus toimuvad luurest lähtuvad operatsioonid.
Gaza sektoris jätkame sihitud operatsiooni Shifa haiglas.
Seni oleme koos Julgeolekuametiga
vahistanud üle 500 Hamasi ja Islamidžihaadiga seotud terroristi.
Viimastel päevadel oleme vahistanud juhtivterroriste,
kellest mõned on andnud meile olulisi luureandmeid.
Terroristid jätkavad me sõdurite tulistamist haigla hoonetest,
sh sünnituspalatist, Katari hoonest, traumapunktist ja pesuruumist.
Igas sellises hoones kõrvaldasime terroristid, kes meid tulistasid
ja me vägede peale sattusid.
Meie operatsioonid haiglas jätkuvad;
on veel terroriste, kes on barrikadeerunud mainitud hooneis.
Mõned on juba alistunud, teised veel sõdivad.
Jätkame tegevust, kuni kõrvaldame kõik terroristid ses sektoris.
Al-Amal'i sektoris Khan Yunis'e linna lähedal
on mitmes luurepõhises operatsioonis kõrvaldatud kümneid terroriste
ja hävitatud islamistliku Hamasi ja kaasterroristide kasutatud taristut.
Gaza sektori lõunaosas, Khan Yunis'e piirkonnas,
tegutseme Al-Amal'i alal, kuna saime luureandmeid
Luuredirektoraadist ja Julgeolekuametist
uuest terroritaristust seal.
Operatsioon algas õhujõudude kümnete löökidega
ja 98. väeosa väga kiire sisenemisega alale.
Viimase paari tunniga
oleme käivitanud täppisoperatsioonid Al-Nasser'i haiglas,
kuna saime luureandmeid Hamasi tegevusest haiglas.
Esmalt tagasime kohalolijate ohutu evakueerimise,
ja nüüd otsivad me väed haigla alal terroritaristut,
mille kohta saime luureandmeid.
Sellal kui Hamasi ja Islamidžihaadi terroristid
on peidus haiglates ja tunnelites ning kuhjavad kokku humanitaariabi
süütute gazalaste arvelt, väisavad Hamasi juht Ismail Haniyeh
ja Islamidžihaadi juht Ziyad al-Nahhalah oma patroone Iraanis.
Selmet pidada kõnelusi Gaza relvarahu tingimuste üle,
otsustasid nad Iraanis arutada eskalatsiooni Iraani juhtidega.
Hamas ja Islamidžihaad saavad endiselt juhiseid Iraanist.
Jeruusalemmas võõrustas peaminister Benjamin Netanyahu
USA Esindajatekoja delegatsiooni demokraatlikust parteist
ning püüdis hajutada viimastel päevadel tekkinud väärarusaami.
Rõõm teid kõiki näha! Olete olnud Iisraeli ammused sõbrad,
suurepärased toetajad!
Me jaoks on väga oluline hoida alati parteideülest toetust,
eriti nüüdsel raskel ajal.
Tahan meie vestluses õgvendada ja ka kummutada mõndagi,
mida räägitakse me parteideülese liidu ja selle säilitamise olulisuse kohta ...
Iisraeli peaminister paljastas esmalt
Iraani otsuse käivitada ametlik poliitika,
et rakendada praktilisi meetmeid Iisraeli riigi hävitamiseks.
Ma ei tea, kas te teate, ent arvan, et umbes nädal-paar tagasi
käivitas Iraan ametlikult koos Hezbollah'ga kampaania -
mis tähendab, et see kandub edasi
Hamasile ja muudele h-dele, hutidele jne. -,
ametliku poliitika minna Iisraeli ideoloogiliselt hävitamiselt üle
praktilisele, pikaajalisele plaanile saavutada selle riigi häving.
Seejärel käsitles Netanyahu
elulist vajadust saavutada võit islamistliku Hamasi üle Gazas.
Peame võitma! Miski ei asenda võitu! Kuidas saavutame selle võidu?
See ei nulli teisi vajadusi: kuidas tegelda Hezbollah'ga, Iraaniga,
kuidas takistada Iraani omandamast tuumarelvi,
mis muudaks selle ohu sadu kordi suuremaks,
kuidas takistada neid võitlejaid tulistamast Iisraeli rakette Jeemenist
või Bagdad'ist, täppisrakette, mis võiksid tabada seda ruumi just praegu.
Kuidas sellega tegelda?
Need on suured küsimused, ent alustada on vaja sellest,
et selle genotsiidirünnaku algatajad tuleb purustada.
Veel kordas peaminister Netanyahu üle eesmärgid,
mille Jeruusalemm oli seadnud,
et taastada Iisraeli julgeolek
oma lõunapiiril terrorist vintsutatud Gaza maakitsusega.
Sedastasime kohe alguses, president Biden'i ja valitsuse toel -
olulisel toel, mida kõrgelt hindame -,
me eesmärgi hävitada esmalt Hamasi sõja- ja haldusvõimekus Gazas.
Hamas tuleb kõrvaldada. Mitte idee tasandil!
Natsismi ei hävitatud II Maailmasõjas idee tasandil,
ja natsid ei valitse (enam) Saksamaad.
Neonatse leidub veel küll, ent te hävitasite selle organisatsiooni.
Teine asi oli saada me pantvangid välja.
Need on samaaegsed eesmärgid,
sest just sõjalised meetmed tekitavad surve pantvangide vabastamiseks.
Oleme saanud vabaks pooled. Kavatseme saada vabaks kõik!
Kolmas asi on tagada, et Gaza enam ei ohustaks Iisraeli.
Need ongi eesmärgid.
Iisraeli rahvas on nende eesmärkide nimel ühtsem kui varem.
Neljas asi on, et ründame ka juhte.
Oleme tapnud paljusid tippjuhte, sh Hamasi juhi nr 4, Hamasi juhi nr 3.
Jõuame ka juhtideni nr 2 ja nr 1. See ongi võit!
Veel kinnitas Netanyahu, et võit on käeulatuses.
Võit on käeulatuses! See on paari nädala kaugusel!
Nüüd aga öeldakse meile: küllalt, lõpetage!
Nüüd öeldakse meile: Ei tohi!
Kui teete seda, kui lähete Rafah'sse, tuleb humanitaarkatastroof!
Surma saab - ma ei tea - 30 000-40 000 elanikku!
See pole tõsi! Lihtsalt pole tõsi!
Seejärel puudutas Iisraeli peaminister iga erimeelsust,
mida Biden'i valitsus tõstatab Iisraeli kõikumatu kavatsuse vastu
sooritada maaoperatsioon Lõuna-Gaza piirilinnas Rafah's.
Rahval pole kuhugi minna?! Aga on ju kogu Gaza sektor Rafah'st põhjas.
Rahvas on tulnud alla, võib ju minna tagasi üles.
Ei pea minema Gaza vadist põhja,
ent 65% Gaza sektorist on ju lahti.
Ja rahvas lihtsalt liigub oma telkidega.
Pole kuhugi minna?! On küll!
Teiseks, me anname neile toitu.
Probleemiks polnud veokite sisenemine, vaid varastamine -
rüüstamine nii Hamasi kui teiste poolt jne.
Viime toitu!
Veeprobleem? Me parandame veetorusid.
Teeme seda ise, mitte USA nügimise pärast -
mis muide on OK, mul pole sellega probleemi!
Ma ise nügin ja topin seda, need härrad võivad öelda, mida me teeme.
Washington'is kordas USA välisministeeriumi esindaja
Matthew Miller Biden'i valitsuse vastuseisu Iisraeli kavatsustele
Hamasi viimase terrorikantsi suhtes.
Meie seisukoht on olnud, et seda ei tuleks teha nii, nagu nad on mõelnud.
Oleme seda juba öelnud - vist viimased kümme päeva -
et täismahus sõjaline operatsioon Rafah'sse oleks viga,
ja seda me ei saa toetada.
Oleme öelnud, et saaksime toetada missiooni,
mis oleks palju täpsem ja piiratum,
ent võiks siiski saavutada samad sihid,
võiks siiski lõppeda Hamasile jäänud pataljonide hävitamisega Rafah's,
ent ilma suure kahjuta tsiviilelanikele,
ilma humanitaarabi tarnet takistamata
ja ilma Iisraeli julgeolekut tegelikult nõrgestamata, vaid tugevdades.
Matthews rõhutas veel Biden'i valitsuse ilmset veendumust,
et piiratud pealetung Rafah' alale
annaks sama tulemuse nagu täismahus sissetung.
Ent kas usute, et piiratum kampaania võiks need neli pataljoni maha võtta?
Usume küll!
Ja kas Iisrael on andnud märku, et temagi meelest on see võimalik?
Peate vist silmas meie plaani?
Me pole neile seda plaani üksikasjalikult veel esitanud.
See pidi toimuma tänasel ja homsel kohtumisel, mis aga tühistati.
Nii on neil raske vastata sellele, millega nad pole täielikult tutvunud.
Tasub märkida, et mitmed Iisraeli, Euroopa ja USA kindralid
on öelnud TV7le, et miski peale täismahus pealetungi Rafah'sse
ei annaks otsustavat hoopi Hamasi sõjajõule,
ja siis saaks ta ajapikku Gaza maakitsusel taas võimu haarata.
Tänan vaatamast TV7 Iisraeli Uudiseid!
Esiteks soovin me kristlastest vaatajaile rõõmsaid ülestõusmispühi!
Teiseks on TV7 Israel'il rõõm teatada uuest koostööst
Hudson'i Instituudiga USA pealinnas Washington'is.
Selle raames sõidan järgmiseks kaheks nädalaks Washington'i,
et töötada välja uus esialgne ühistoode,
mis sisaldaks ainulaadseid pilguheite USA-Iisraeli suhetele ja palju enamat.
Teatame ka teistest põnevatest projektidest, mis rõhutavad veelgi,
kui oluline on Jeruusalemma rahu ja Iisraeli julgeolek, selle liit USAga,
aga hõlmavad ka Euroopat - muidugi -, Aasiat, Austraaliat ja Okeaaniat,
ka Aafrikat, ja üritavad seista judeo-kristlike väärtuste ja usu eest.
Tulevail päevil on oodata põnevamaid uudiseid!
Olen Jonathan Hessen siin Jeruusalemmas!
Paluge rahu Jeruusalemmale ja päästet Iisraelile!
Soovin õnnistud pühi!
Tõlge: Sulev Kivastik